咖喱辣椒

咖喱辣椒，係香港喜劇名星周星馳同歌星張學友喺1990年主演嘅港產片，由柯受良執導。呢部片亦係周星馳同張學友合作嘅第二部喜劇電影。

劇情
咖喱同辣椒乃尖沙嘴警區探員。電視台記者羅祖兒為拍攝警隊實況，就識咗咖喱、辣椒，跟住兩個人四圍查案，祖兒同咖喱成日一齊，辣椒唔鐘意。

咖喱、辣椒兩個人得到線人十仔嘅線報，追查一宗越南退役軍人走私軍火案，重拘捕咗中間人「喪狗」，唔知喪狗原來係政治部線人。咖喱、辣椒因為打草驚蛇，喪狗俾越南殺手殺死，而咖喱亦受咗槍傷。十仔為咗追查線索，俾人殺埋。走私班人將軍火搬上貨船，逃出公海。咖喱同辣椒雖然俾警方革職，但係唔理重個晚追出海，喺貨船上同匪徒決一死戰。

演員表
張學友……咖喱-黃家利
周星馳……辣椒-招文強
柏安妮……羅袓兒
曾志偉……十仔
黃炳耀……周sir	
柯受良……鮑魚刷
程守一……喪狗
岑建勳……麵舖老闆-勁哥
丁家強……馬sir
周美茵……警署職員

LoveHKFilm.com入面《咖喱辣椒》嘅短評
 香港影庫上面《咖喱辣椒》嘅資料
 Hong Kong Cinemagic網站上面《咖喱辣椒》嘅資料

1990年電影
喜劇片
動作片
港產片